அதிகாரம் 18 யோனத்தானும் தாவீதும் 1 தாவீது சவுலிடம் பேசி முடித்தபோது யோனத்தானின் உள்ளம் தாவீதின் உள்ளத்தோடு ஒன்றுபட்டது. யோனத்தான் அவரைத் தம் உயிரெனக் கருதி, அவர் மீது அன்பு கொண்டிருந்தார். 2 அன்று சவுல் தாவீதைத் தம்முடன் அழைத்துச் சென்றார்; அவருடைய தந்தை வீட்டுக்குத் திரும்பிப் போக இசைவு அளிக்கவில்லை. 3 பின்பு யோனத்தான் தாவீதுடன் உடன்படிக்கை செய்து கொண்டார்; ஏனெனில் அவரைத் தம் உயிரெனக் கருதி, அவர் மீது அன்பு கொண்டிருந்தார். 4 யோனத்தான் தாம் அணிந்திருந்த மேலங்கியைக் கழற்றித் தாவீதுக்குக் கொடுத்தார். அத்துடன் தம் அங்கி, வாள், வில், கச்சை ஆகியவற்றையும் கொடுத்தார். 5 தாவீது, சவுல் தம்மை அனுப்பிய இடமெல்லாம் சென்று வெற்றியைக் கொணர்ந்தார்; அதனால் சவுல் அவரைப் படைத்தலைவராக்கினார். மக்கள் எல்லாரும் மற்றும் சவுலின் அலுவலர்களும் இதைப் பெரிதும் விரும்பினர். சவுலின் பொறாமை